Tervetuloa katsastamaan millainen voima löytyy Kauhajoen ja koko Suupohjan alueen järjestöistä, yhdistyksistä ja seuroista! Tapahtuma ilmentää vapaaehtoistyön voimaa ja paikkakunnan toimijoiden saumatonta yhteistyötä, kun kumppaneiksi saadaan järjestöjen ja yhdistysten lisäksi myös kunnat ja kaupungit.Arjen palvelut, kulttuuri, harrastustoiminta, vertaistyö – mitä kaikkea meiltä löytyykään! Järjestömarkkinat tekevät näkyviksi voiman ja kumppanuuden, joita tarvitaan alueen asukkaiden palvelujen tarjoamiseen joka päivä. Järjestömarkkinat pidetään Kauhajoen keskusurheilukentällä. Mikäli sää vaatii, on sisätilavaraus Nuotti Areenalle. Tapahtumassa on mukana suuri joukko paikallisia yhdistyksiä ja maakunnallisia järjestöjä esittelemässä toimintaansa. Nyt tehdään yhdessä näkyväksi vapaaehtoistyön vaikutuksia! Ohjelmassa: Klo 16 Järjestömarkkinoiden avaus, kaupunginvaltuuston puheenjohtaja Lasse Hautala Klo 16.30 Paneelikeskustelu Tuomas Koivuniemen johdolla. Paneeliin osallistuu Liisa Ruismäki Kauhajoki-seurasta, hyvinvointijohtaja Eija Liikamaa, Tuija Takamäki Leader Suupohja, konkari järjestöaktiivi Olli Kiukkonen ja järjestöaktiivi Wilma Kleimola.
Tervetuloa koko perheen tapahtumaan Kauhajoen Järjestömarkkinoille!
Laskuvarjohypyn alkeiskurssi Seinäjoella
Kauden 2019 toinen laskuvarjohyppäämisen alkeiskurssi 8.5-12.5.2019. Koulutuspaikkana toimii Seinäjoen lentokenttä Rengonharjulla sekä Alavuden lentokenttä, Savikonkydöntie 129. Ensimmäisenä päivänä kokoonnutaan Etelä-Pohjanmaan Ilmailukerholle osoitteeseen Ilmailukerhontie 27. Kerhorakennus ja lentokonehallit ovat kentän Seinäjoen puolisessa päässä. Kurssin ensimmäiset 2 päivää (ke ja to klo 17.30.00-21.00) ovat teoriapainotteisia, kolmas päivä (pe klo 17.30.00-21.00) tehdään käytännön harjoituksia. Lauantaina pistetään laskuvarjo selkään, istutaan koneeseen ja lähdetään taivaalle! Kurssilla opit kaiken mitä onnistunut laskuvarjohyppy pitää sisällään. Kurssin jälkeen jatkat oppilasuraa kouluttajan ohjeistuksella kunnes suoritat koehypyn ja saat itsenäisen hyppääjän lisenssin. Kurssin aikana saat lisätietoa siitä miten jatkaa hyppääjän uraa. Teoriaosuudet pidetään Seinäjoen lentokentällä Etelä-Pohjanmaan ilmailukerhon tiloissa ja käytännön harjoittelu, sekä hypyt Alavudella Koulutuspaikkana tällöin toimii Alavuden lentokenttä, Savikonkydöntie 129. Kurssin hinta on 390€ ja se sisältää: - 2 pakkolaukaisuhyppyä. - 1 vapaapudotushypyn (ensimmäinen itseaukaisu eli 3 sek. vapaa) - Alavuden ilmailukerhon jäsenyys - vakuutuksen sekä itselle, että kolmannelle osapuolille vahingoista - Suomen ilmailuliiton jäsenyys ja Ilmailu-lehti - hyppykaluston käyttöoikeus koko oppilasuran ajalle - ilmainen jatkokoulutus koko oppilasuran ajalle (maksat vain hypyistäsi) -halutessasi saat myös kurssin ajan majoittua ilman majostusmaksua AIK:n tiloissa Kurssiin kuuluu siis yhteensä kolme itsenäisesti hypättävää laskuvarjohyppyä ja kaikki muu tarpeellinen. Alavuden ilmailukerho tarjoaa Suomen parhaat puitteet, jotta hyppäämisharrastuksen aloittaminen ja jatkaminen olisi juuri sinulle mahdollisimman edullista sekä mielekästä! Meillä voit maksaa normaalien maksuvälineiden lisäksi myös Smartum-, TYKY-, Edenred-seteleillä sekä Sporttipassilla. Käy tutustumassa ja ilmoittautumassa osoitteessa www.alavudenilmailukerho.com Lisätietoa saat: - sähköpostilla alavudenik@gmail.coom - puhelimitse 045 121 5767 Tervetuloa Alavuden taivaalle!
Helmifestivaali -nykytanssitapahtuma Seinäjoella
Nykytanssitapahtuma HELMIFESTIVAALI järjestetään kymmenettä kertaa Seinäjoella 10.-11.5.2019. Helmifestivaalilla nähdään kolmen eri tanssitaiteilijan teokset. Luvassa on upea kattaus monipuolista tanssitaidetta huikeiden tekijöiden esittämänä. Helmifestivaalin avaa kahden tanssiteoksen ilta: perjantaina 10.5.2019 klo 18 Seinäjoen pääkirjaston Studiotilassa nähdään Hanna Korhosen & työryhmän ja Laitakaupungin orkesterin yhteisteos KEHOON KUDOTTU ja Tomi Paasosen koreografioima ja tanssitaiteilija Satu Rekolan esittämä SATUBALETTI. Sama kattaus on koettavissa myös lauantaina 11.5.2019 klo 15 samassa tilassa. Johanna Ikolan uusi teos HUOLI esitetään Seinäjoen Taidehallissa lauantaina 11.5. klo 18. Helmifestivaalia järjestää Seinäjoella toimiva Valkea Kääpiö ry yhteistyössä muiden toimijoiden kanssa. Alla lisätietoja teoksista ja tekijöistä. Tervetuloa kokemaan tanssitaidetta kanssamme! AIKATAULU ja LIPUT: PERJANTAINA 10.5.2019 klo 18 Seinäjoen Pääkirjaston studiotilassa yhteisillassa: Hanna Korhonen&työryhmä + Laitakaupungin orkesteri: KEHOON KUDOTTU Tomi Paasonen ja Satu Rekola: SATUBALETTI LAUANTAINA 11.5.2019 Klo 15 Seinäjoen Pääkirjaston studiotilassa yhteisillassa KEHOON KUDOTTU ja SATUBALETTI Klo 18 Seinäjoen Taidehallilla Johanna Ikola: HUOLI LIPUT 10 €. Lippuja voi varata numerosta 044 9874 640 ja sähköpostilla helmifestivaali@gmail.com (Huom! Kirjaston studiotila on pieni ja katsojien määrä on rajattu, joten liput kannattaa varata etukäteen!) * TARKEMMIN TEOKSISTA: KEHOON KUDOTTU -LIIKETTÄ JA ÄÄNTÄ RUUMIINKUVAN KERROKSISTA Helmifestivaalilla saa ensi-iltansa Hanna Korhosen ja työryhmän uusi teos KEHOON KUDOTTU - LIIKETTÄ JA ÄÄNTÄ RUUMIINKUVAN KERROKSISTA, joka on nykytanssia, musiikkia ja tekstiä yhdistävä näyttämöteos. Teos pohjautuu FT Marjo Kamilan ja Suomalaisen Kirjallisuuden Seuran vuonna 2015 keräämään tutkimusaineistoon, joka käsittelee muistelukirjoitusten kautta kirjoittajien omien kehomielikuvien ja ulkonäkökäsityksen muotoutumista ihmisten välisessä vuorovaikutuksessa, erityisesti vuorovaikutuksessa lähisukulaisen kanssa. Teoksen koreografiasta vastaa tanssitaiteilija Hanna Korhonen, äänisuunnittelusta Sami Silén, ja livemusiikista Laitakaupungin Orkesteri. Lavalla nähdään Korhosen ja Silénin lisäksi yhteisötaiteilija Anniina Aunola. Lisäksi esityksessä kuullaan tutkija, FT Marjo Kamilan kommentoivan ‘Oma ulkonäkö muistoissani’ -tutkimusaineistoa. SATUBALETTI muotoutuu koreografi Tomi Paasosen ja tanssija Satu Rekolan keskusteluista, henkilökemioista ja yhteisestä luovuuden pallottelusta. Tässä Satu Rekolan tanssitussa monologissa hän käy läpi puhuen ja tanssien ansioluetteloaan. Millaisia tekijänoikeudellisia kysymyksiä herää, kun kehomuistista temmattujen liikkeiden ja pohdintojen myötä piirtyvät esiin Suomen 2000-luvun nykytanssin keskeiset vaiheet? Voiko liikettä omistaa, ja mitä kehollisia ja taidepoliittisia teemoja referenssit nostavat esille tanssijan mielessä? Kantaesitys Zodiak, Helsinki 5.9.2018. "Esitys pitää katsojan näpeissään ja on yhtä aikaa sekä hullutteleva että syvällinen." -Annikki Alku, demokraatti 10.9.2018 HUOLI on tanssitaiteilija Johanna Ikolan uusi teos. Se on duetto elävän ihmisen ja staattisen veistoshahmon välillä. Teos kehollistaa huolen, huolettomuuden ja huolen kantamisen tunteita tehden ne näkyviksi ja yhteisesti jaettaviksi. Teoksen veistoshahmo on kuvataiteilija Tommi Toijan muovaama hellyyttävä ja koskettava, mutta samalla ruhjoutunut ja pelottava muukalainen. Kantaesitys Forum Box, Helsinki 2.4.2019 * Helmifestivaalia ja esitettäviä teoksia ovat tukeneet: Pohjanmaan tanssin aluekeskus, Suomen Kulttuurirahaston Etelä-Pohjanmaan rahasto, Seinäjoen kaupungin kulttuuripalvelut/hyvinvointilautakunta, Taiteen edistämiskeskus, Alfred Kordelinin Seinäjoen rahasto. LÄMPIMÄSTI TERVETULOA!
Helmifestivaalilla 10.-11.5.2019 nähdään kolmen eri tanssitaiteilijan teokset.
Peruslippu: 25 € Lapsi / opiskelija: 15 € Perhe (sis. 4 lippua, max. 2 aikuista): 70 € S-Etu: 21 € (ke 6.3., to 21.3., ke 10.4. klo 18)
Vanha teatteri (Nuorisokeskus) Puskantie 3, 60100 Seinäjoki
Aladdin on hyväntahtoinen hunsvotti, joka aiheuttaa vanhemmilleen huolta ja harmaita hiuksia. Kuin sattuman oikusta askareita pakoileva poika törmää setäänsä, lähtee tämän matkaan, kohtaa ihmeitä ja ajautuu huimaan seikkailuun. Värikkään näyttävä Aladdin ja taikalamppu tarjoaa hullunhauskoja hahmoja, vauhdikasta velmuilua ja ruusuista rakkautta. Idän mystiikalla katsojat lumoihinsa imevä veijaritarina saa ensi-iltansa ystävänpäivänä. Esitykset Vanhalla teatterilla (Nuorisokeskus, Puskantie 3) jatkuvat koko kevään 2019. Vanhan katsomossa on 191 paikkaa. Suosittelemme näytelmää 6 vuotta täyttäneille. Kesto 2 h 15 min
Jännittävä mielikuvitusmatka Tuhannen ja yhden yön tarinoiden maailmaan!
Sisäänpääsy 7€ (hinta sis 1 arvan), jos haluat ostaa toisen lisäarvan niin maksu sisäänpääsyn kanssa 10€. Alle 12 vuotiaat ilmaiseksi!
Ähtärin voimistelijoiden kevään jumppakausi päättyy liikuntahallilla järjestettävään kevätnäytökseen la 11.5.19, esitykset alkavat klo 18. Myös liikuntahallin kahvio avoinna tuolloin joten ota varuuksi kahvirahaa mukaan. Tervetuloa katsomaan esityksiä!
Voimistelijoiden kevätkausi päättyy näihin näytöksiin
Tule Torikeskukseen viettämään viihtyisä ilta yhdessä ja kannustamaan Suomi voittoon! Tarjolla hauska kisakatsomokokemus, hyvää ruokaa ja lätkäaiheisia aktiviteetteja. Kävijöiden kesken arvotaan Playstation 4 -konsoli ja NHL 19 -peli. Tapahtumassa esitetään livenä Suomi - Kanada -peli. Kisastudio Maku on ilmainen koko perheen tapahtuma! Elämyksen tarjoaa Närpiön Vihannes.
Ilmainen koko perheen MM-lätkätapahtuma Seinäjoen Torikeskuksessa 10.5
Viikonloppu täynnä teatteria! Esiintyjinä 8-16-vuotiaat teatterilaiset, kukin omilla esityksillään. Esitykset alkavat pe klo 17.00 ja lauantaina klo 12.00 Törnävän Seuralassa. Osa ryhmistä esiintyy jo alkuviikosta Aallon kirjaston studiosta. Seuraa ilmoittelua Seinäjoen kansalaisopiston Facebookissa.
Seinäjoen kansalaisopiston teatteritaiteen perusopetuksen Teatterifestarit
Järjestömarkkinat pidetään Alavudella Kunto-Lutran pihapiirissä perjantaina 10.5. kello 15-18. Sateen sattuessa on mahdollisuus käyttää myös sisätiloja. Tapahtumassa on mukana suuri joukko maakunnallisia järjestöjä ja paikallisia yhdistyksiä esittelemässä toimintaansa. Kello 16-17 fil.tohtori Aaro Harjun alustus, jonka jälkeen paneeli: Kunta ja järjestöt yhteisellä asialla. Paneeliin osallistuu alueen neljä kuntajohtajaa ja Aaro Harju, juontajana on toimittaja Ella Nurmi. Kello 17- 18 nähdään kansalaisopiston ryhmien musiikki- ja tanssiesityksiä. Järjestömarkkinoilla esiintyy myös mm. Eläkeliiton Alavuden yhdistys ry Serionitanssiryhmä ja käsityökerholaisilla on työnäytöksiä. MLL Alavus ja Töysä pystyttävät tapahtumaan pop-up-perhekahvilan. Etelä-Pohjanmaan Kuulo ry tuo järjestömarkkinoille kuuloauton.
Tervetuloa koko perheen tapahtumaan Alavuden Järjestömarkkinoille!
Närpiön Vihannes järjestää yhteistyössä Seinäjoen ammattikorkeakoulun kanssa koko perheen kisastudiotapahtuman Seinäjoen Torikeskuksessa 10.5. klo 16. Tapahtuma on alkoholiton ja koko perheelle ystävällinen. Tiedossa on Suomi-Kanada -peli isolta screeniltä terveiden eväiden kera. Tapahtuma on maksuton ja kaikille avoin.
Närpiön Vihanneksen tarjoama uudenlainen kisastudioelämys.
Angloamerikkalainen ilta 09.05.2019 19:00 | Seinäjoki-sali Seinäjoen kaupunginorkesteri Anna Kuvaja, piano Duo Tanssi O´Lento (Johanna Stenroos ja Marita Ylevä) Nils Schweckendiek, kapellimestari Teokset: Samuel Barber : Medea – Cave of the Heart Robin Holloway: Serenade in E flat op. 57 Benjamin Britten: Sinfonietta op. 1 Ihastuttavan kapellimestari Nils Schweckendiekin suunnittelema konserttikokonaisuus tarjoaa kuulijalle makupaloja angloamerikkalaisista tunnelmista. Soittajien rivistöä vahvistaa pianotaiteilija Anna Kuvaja sekä Marita Ylevän ja Johanna Stenroosin Duo Tanssi O’Lento. Toukokuisen illan raikas konsertti on arvoisensa lopetus täyteläiselle ja monipuoliselle kevätkaudelle 2019. Liput: 20/15 € Tervetuloa!
Järjestömarkkinoilla tuodaan esiin monipuolisia osallistumisen mahdollisuuksia. Tule tutustumaan yhdistysten toimintaan ja palveluihin, löydät kenties uuden harrastuksen! Lapualaiset järjestöt/seurat ym. esittelevät toimintaansa järjestömarkkinoilla. Sään salliessa tapahtuma on pääsääntöisesti ulkona ja esittelijälle varataan yksi pöytäpaikka (1 x 2m). Tilaisuus on avoin kaikille yhdistyksille, joten toivomme kutsun leviävän laajasti. Mukana myös kaupunki, maakunnalliset soste-järjestöt ja maakuntavalmistelu. Järjestöjen toiminta perustuu vapaaehtoisuuteen ja niihin on matala kynnys. Järjestötoiminta on maakunnan jokaista asukasta varten #muavarten. Oheisohjelmaa: - Eläkeliiton karaoke Ison Prässin ravintolassa non stop. - Järjestöaiheinen paneeli Alajoki-salissa klo 16 -16.35. Juontajana päätoimittaja Tarja Kojola. - Esityksiä paneelin jälkeen, Tanssikoulu Wimma ja lauluduo Lapuan musiikkiopistosta - Ulkona Laskeutuvan perhosen aukiolla Haapakosken harmonikat ja Lapuan Harmonikkakerho. Lapuan Sekakuoro klo 17-18. - Järjestötalon osastolla klo 16-17 taikuri Alfrendo - Ison Prässin ravintola palvelee, mm. Tortilla-buffet - Musiikkiopiston iltamusiikki klo 19 Alajoki-salissa Lisätiedot: Pekka Latvanen, puh. 0400 641 357 sähköposti pekka.latvanen@netikka.fi Jorma Lamminen, puh. 040 528 7570, sähköposti jormalamm@gmail.com TERVETULOA!
Järjestötalo/Aisapari/ Lapuan Kuntatiimi
Etelä-Pohjanmaan musiikkiopisto / oppilaskonsertti / Seinäjoki
Toukokuun oppilaskonsertteja 15.5. saakka: 3.5. klo 18.00 Vaskipuhallinoppilaiden konsertti (järjestää opettaja Arto Panula) 6.5. klo 18.30 Luokkakonsertti (mm. opettaja Jelena Hemminkin oppilaita) 6.5. klo 19.00 Puhallinorkestereiden konsertti (järjestää Detlev Stürzenberger) 9.5. klo 19,00 Kevät, piano-oppilaiden matinea (opettaja Aina-Leena Koivusalo) 14.5. klo 19.00 Kevätmatinea, piano-oppilaita (opettaja Lilia Mäkelä) 14.5. klo 19.00 Fonistit esillä (opettaja Detlev Stürzenberger) 15.5. klo 19.00 Huilistien kevätsoitto
Purettavuus, siirrettävyys ja kierrätys - rakennusalan tulevaisuutta?
PURETTAVUUS, SIIRRETTÄVYYS JA KIERRÄTYS – RAKENNUSALAN TULEVAISUUTTA? -seminaari TkT Satu Huuhka Tampereen yliopistosta ja yliarkkitehti Harri Hakaste Ympäristöministeriöstä kertovat seminaarissa: * mitä kiertotalous tarkoittaa rakennusalalla * mihin suuntaan rakentamisen ohjaus on kehittymässä Rakennusalan yritykset, Teijo-Talot Oy ja Rakennustoimisto Hämäläiset Oy, kertovat käytännön esimerkkejä * rakennusten purettavuudesta, siirrettävyydestä ja muuntojoustavuudesta * kokemuksista rakennusten siirtämisessä ja käyttötarkoituksen muuttamisessa Aika: Torstai 9.5.2019 klo 13.00 – 16.00 Paikka: Seinäjoen kaupunginkirjasto, Jaaksi-sali, Alvar Aallon katu 14, Seinäjoki
Seinäjoen yliopistokeskus/Tampereen yliopisto ja Seinäjoen ammattikorkeakoulu
Tule kuuntelemaan ajankohtaista tietoa tulevaisuuden rakentamisesta Purettavuus, siirrettävyys ja kierrätys - rakennusalan tulevaisuutta? -seminaariin
Seinäjoella juhlistetaan 9. toukokuuta Eurooppa-päivää. Uuden Euroopan parlamentin valinta lähestyy kovaa vauhtia, joten mikä sopisikaan paremmin päivän teemaksi kuin EU-vaalit! Järjestämme päivän aikana EU-vaalitorin klo 14-18 Seinäjoen juuri remontoidulla Keskustorilla, jossa paikalla on puolueiden edustajia kertomassa vaaliohjelmistaan. Tässä erinomainen tilaisuus viettää leppoisaa toripäivää ja tutustua samalla ehdokkaisiin! Torihyörinän jälkeen on aika siirtyä Seinäjoen kaupunginkirjastoon, jossa alkaa EU-vaalipaneeli klo 18.30. Paneeliin osallistuu ehdokaita eri puolueista ja EU-kokemusasiantuntijan roolissa entinen europarlamentaarikko Kyösti Virrankoski. Sekä vaalitorin että -paneelin juontaa eteläpohjalainen toimittaja Anssi Orrenmaa. Tapahtuma on kaikille avoin eikä maksa mitään. Lämpimästi tervetuloa juhlistamaan Eurooppaa ja virittäytymään vaalitunnelmaan! Tapahtuman järjestää Etelä-Pohjanmaan liiton EU-tietokeskus yhteistyössä Etelä-Pohjanmaan TE-toimiston EURES-neuvojan kanssa.
Europe Day celebration at Seinäjoki. The new European Parliament will be elected soon, so what would be a better theme for this years Europe Day than the upcoming EU-elections! The day will include an marketplace event starting at 2.00 p.m., where you can meet candidates from different parties. After that you have a chance to hear about the important themes regarding this years elections at Seinäjoki Public Library, where election panel starts at 6.30 p.m.
Juhlistetaan Eurooppa-päivää vaaliteemalla! Toritapahtuma ja vaalipaneeli.
Celebration of the Europe Day! Marketplace event and election panel.
Kun Seinäjoen taidehallin ovet Upankadulla ovat sulkeutumassa ja kellarissa vietetään viimeistä kevättä, on aika katsoa taaksepäin: Seinäjoen taidehalli 1980-2019 -julkaisu näkee päivänvalon 8.5.! Julkaisu ynnää yhteen Taidehallin lähes 39-vuotisen historian osoitteessa Upankatu 3. Julkistamistilaisuudessa kuullaan kirjan tekijöitä ja pureudutaan Taidehallissa sattuneeseen ja tapahtuneeseen vuosien varrella: Improaalto esiintyy ja tarjoaa viihdyttäviä paloja Taidehallin historiasta, yleisöä osallistaen! Myös tarjoilupöytä on katettu. Julkkarit ovat kaikille avoimet. Tervetuloa juhlimaan kanssamme!
Tervetuloa juhlimaan Taidehallin tähänastisen historian yksiin kansiin kokoavaa julkaisua
Rockin ja jazzin hedelmällisessä välimaastossa operoiva Jere Haakana Varjosto esiintyy toukokuussa kymmenellä paikkakunnalla Suomessa ja Virossa. Yhtyeen Seinäjoen konsertin järjestää Taideyliopiston Sibelius-Akatemian Seinäjoen yksikkö. Jere Haakana Varjosto julkaisee kiertueella esikoislevynsä, jolla yhtye esittelee ylpeästi sähkökitaravetoisen soundinsa, jossa luonteikkaat sävellykset yhdistyvät värikkäisiin äänimaisemiin. Kvartetin energisessä ja vahvasti rytmisessä yhtyesoitossa kaikuvat tasavertaisina vaikutteet niin jazzin kuin rockin maailmoista, ja sävellyskeskeisyys yhdessä yhtyeen sähkökitaraperinteestä ammentavien sävyjen kanssa tekevät musiikista lähestyttävää myös yleisölle, jolle perinteisen akustisen jazzkokoonpanon sointi saattaisi olla vieraampi. Jere Haakana (s. 1983) on yllätyksellinen ja omia teitään kulkeva kitaristi, joka tunnetaan vuonna 2016 perustamansa Varjoston lisäksi myös mm. Kasperi Sarikoski Nuancen sekä räppäri Redraman live-yhtyeen riveistä. Helmikuussa Haakana esiintyi UMO Helsinki Jazz Orchestran solistina loppuunmyydyssä UMO Plays Frank Zappa -konsertissa. Varjostossa Haakanan rinnalla soittavat kotimaisen jazzin kärkiryhmään lukeutuvat kosketinsoittaja Artturi Rönkä, basisti Juho Kivivuori sekä rumpali Ville Pynssi. "Soitossa oli oivallista draivia ja Haakanan sävellyksissä selkeitä, mieleenpainuvia tunnelmia. Mutta mikä parasta, musiikissa kuului jotain omanlaista, erottuvaa." – Karjalainen, 2018 Jere Haakana Varjosto To 9.5.19 klo 19.00 Hotelli-ravintola Alma, Ruukintie 4, Seinäjoki Jere Haakana, kitara / Artturi Rönkä, piano, kosketinsoittimet / Juho Kivivuori, basso / Ville Pynssi, rummut
Taideyliopiston Sibelius-Akatemian Seinäjoen yksikkö
Jere Haakana Varjosto konsertoi Seinäjoella, ohjelmassa sähkökitaravetoista jazzia
Tervetuloa kannustamaan ja kuuntelemaan nuoria soittajia Lappajärven kirjastoon! (Soittohetken kesto n. 30 min.)
Nuoret harmonikan soittajat / Härmänmaan musiikkiopisto, Lappajärven toimipiste / Opettajanaan Jonna Pirttijoki-Helanen